सरदारपुरा बी रोड पर शोरूम दुकानदारों को फुटपाथ खाली रखने की दी हिदायत
एक शो-रूम के बाहर रखे सामान को हटाने की हिदायत देते निगम अधिकारी।
जोधपुर | नगरनिगम के अतिक्रमण निरोधक दस्ते ने रविवार को जालोरी गेट से सरदारपुरा बी रोड होते हुए जलजोग चौराहा तक के दुकानदारों शोरूम मालिकों को हिदायत दी है कि वे अपना सामान फुटपाथ पर नहीं सजाएं। फुटपाथ पैदल चलने वालों के लिए खाली रखें, वरना फुटपाथ पर रखा सामान दस्ता सीज करेगा। हाईकोर्ट की ओर से नियुक्त न्यायमित्र अनिल जोशी के साथ नगरनिगम की मॉनिटरिंग कमेटी के प्रभारी अधिकारी गोपाल ओझा ने जालोरी गेट से गोल बिल्डिंग, सरदारपुरा बी रोड, गांधी मैदान होकर सरदारपुरा सी रोड से जलजोग चौराहा तक निगम दस्ते ने सड़क के दोनों तरफ के दुकानदारों शोरूम मालिकों को सामान बाहर नहीं रखने और फुटपाथ खाली रखने की हिदायत दी गई। दस्ते ने यह भी हिदायत दी कि अगर भविष्य में फुटपाथ पर सामान रखा मिली तो सामान को बिना नोटिस सीज किया जाएगा।
hin_Deva hin_Deva hin_Deva